**หอคอยกัวลาลัมเปอร์** (มลายู: *Menara Kuala Lumpur*) หรือ หอคอยเคแอล คือ หอคอยสูงที่ตั้งอยู่ในกัวลาลัมเปอร์ ประเทศมาเลเซีย สร้างเสร็จเมื่อวันที่ 13 กันยายน พ.ศ. 2538 มีวัตถุประสงค์เพื่อใช้ในการสื่อสารและหอส่งสัญญาณสูงถึง 421 เมตร ภายในหอคอยมีภัตตาคารหมุนรอบ ซึ่งสามารถมองเห็นได้รอบกัวลาลัมเปอร์ 

หอคอยแห่งนี้ คือ มุมมองที่เป็นจุดสังเกตของเมืองเช่นเดียวกับเปโตรนาสทาวเวอร์ อย่างไรก็ตาม หอคอยแห่งนี้ปรากฏสูงกว่าเปโตรนาสทาวเวอร์ เพราะมันถูกสร้างอยู่บนเนินเขาใจกลางกัวลาลัมเปอร์ ในระดับความสูง 515 เมตร เหนือระดับน้ำทะเล ทำให้หอคอยนี้กลายเป็นสิ่งก่อสร้างที่สูงที่สุดในกัวลาลัมเปอร์

ประวัติ
-------

หอคอยกัวลาลัมเปอร์ ถูกสร้างขึ้นอย่างเป็นทางการโดยมหาเธร์ โมฮัมหมัด นายกรัฐมนตรีคนที่ 4 ของมาเลเซีย ในวันที่ 4 ตุลาคม พ.ศ. 2534 แบ่งการก่อสร้างออกเป็น 3 ช่วง

**ช่วงแรก** คือ การขยายป่าเขตร้อน Bukit Nanas และขุดดินสำหรับเตรียมการก่อสร้าง ในช่วงนี้เสร็จในวันที่ 15 สิงหาคม พ.ศ. 2535

**ช่วงที่ 2** เริ่มขึ้นในวันที่ 6 กรกฎาคม พ.ศ. 2535 โดยการก่อสร้างรากฐานและชั้นใต้ดินของหอคอย งานสร้างรากฐานสำเร็จในวันที่ 15 เมษายน พ.ศ. 2536

หอคอยกัวลาลัมเปอร์ถูกเปิดตัวอย่างเป็นทางการเพื่อใช้ในงานกระจายเสียง โดยมหาเธร์ โมฮัมหมัด นายกรัฐมนตรีคนที่ 4 ของมาเลเซีย เมื่อวันที่ 1 กันยายน พ.ศ. 2536 เสาส่งสัญญาณถูกติดตั้งด้วยความสูงสูงสุด 421 เมตรจากพื้นดิน 

**ช่วงที่ 3** การก่อสร้างโครงสร้างหลักเริ่มในวันที่ 1 พฤษภาคม พ.ศ. 2537 การก่อสร้างที่ยืดเยื้อนี้เริ่มด้วยการสร้างแต่ละชั้นของหอคอย จนกระทั่งถึงส่วนยอด และสร้างอาคารสำหรับนักท่องเที่ยว สร้างเสร็จเมื่อวันที่ 13 กันยายน พ.ศ. 2538 

อาคารท่องเที่ยวถูกออกแบบให้สะท้อนวัฒนธรรมอิสลามของมาเลเซีย ห้องโถงหลักมีเพดานที่ตกแต่งด้วยโดมที่เคลือบด้วยกระจกอันประณีตซึ่งส่องประกายเหมือนเพชรเม็ดใหญ่ โดมเหล่านี้ถูกออกแบบและจัดการในรูปแบบของ Muqarnas หรือคานรับของสถาปัตยกรรมเปอร์เซียหรืออิสลาม โดยนักแกะสลักชาวอิหร่านจาก เอสแฟฮอน

หอคอยกัวลาลัมเปอร์เปิดให้สาธารณชนเข้าชมเมื่อวันที่ 23 กรกฎาคม พ.ศ. 2539 และเปิดอย่างเป็นทางการเมื่อวันที่ 1 ตุลาคม พ.ศ. 2539 เวลา 20.30 น. ตามเวลาในมาเลเซีย ท่ามกล่างแขกผู้มีเกียรติมากมาย อาทิ ยังดี เปอร์ตวน อากง กษัตริย์แห่งมาเลเซีย

ระดับความสูง
------------

หอคอยกัวลาลัมเปอร์เมื่อเทียบกับความสูงหอคอยทั่วโลก
หอคอยกัวลาลัมเปอร์ คือ หอคอยที่สูงเป็นอันดับ 7 ของโลก โดยเรียงลำดับความสูง 10 อันดับแรก ดังนี้

ญี่ปุ่น 1. Tokyo Skytree เมืองโตเกียว ประเทศญี่ปุ่น

จีน 2. Canton Tower เมืองกวางโจว ประเทศจีน

แคนาดา 3. CN TOWER เมืองโตรอนโต ประเทศแคนนาดา

รัสเซีย 4. Ostankino Tower กรุงมอสโค ประเทศรัสเซีย

จีน 5. Oriental Pearl Tower เมืองเซี่ยงไฮ้ ประเทศจีน

อิหร่าน 6. Milad Tower กรุงเตหะราน ประเทศอิหร่าน

มาเลเซีย 7. หอคอยกัวลาลัมเปอร์ กัวลาลัมเปอร์ ประเทศมาเลเซีย 

จีน 8. Tianjin Radio and Television Tower เมืองเทียนจิน ประเทศจีน

จีน 9. China Central Television Tower กรุงปักกิ่ง ประเทศจีน

จีน 10. Zhongyuan Tower เมืองเจิ้งโจว ประเทศจีน

ระเบียงภาพ
----------

* หอคอยกัวลาลัมเปอร์และตึกเปโตรนาสหอคอยกัวลาลัมเปอร์และตึกเปโตรนาส
* หอคอยกัวลาลัมเปอร์หอคอยกัวลาลัมเปอร์
* หอคอยกัวลาลัมเปอร์หอคอยกัวลาลัมเปอร์
* ภาพพาโนราม่าจากมุมมองบนหอคอยกัวลาลัมเปอร์ภาพพาโนราม่าจากมุมมองบนหอคอยกัวลาลัมเปอร์

ดูเพิ่ม
-------

* เปโตรนาสทาวเวอร์
* รายชื่อหอคอยที่สูงที่สุดในโลก
* รายชื่อโครงสร้างอิสระที่สูงที่สุดในโลก

อ้างอิง
-------

1. ↑  "หอคอยกัวลาลัมเปอร์". *SkyscraperPage*.
2. ↑  "Emporis building ID 105763". *Emporis*. คลังข้อมูลเก่าเก็บจากแหล่งเดิมเมื่อ 29 March 2016.
3. ↑   KL Tower
4. ↑  Kuala Lumpur Tower was opened, 1 October 1996 *New Straits Times*

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**หอคอยกัวลาลัมเปอร์**

* เว็บไซต์ทางการ
* Menara Kuala Lumpur, Kuala Lumpur | 105753 | EMPORIS
* Kuala Lumpur Tower ที่ฐานข้อมูลโครงสร้าง (Structurae)
* Satellite Image of the KL Tower at Google Maps
* 3D model of the KL Tower for use in Google Earth เก็บถาวร 2019-11-02 ที่ เวย์แบ็กแมชชีน
* ดูข้อมูลทางภูมิศาสตร์ที่เกี่ยวข้องกับ หอคอยกัวลาลัมเปอร์ ที่โอเพินสตรีตแมป

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* อิสราเอล
* สหรัฐ

 |